Document ID: /roh_data/filtered/fineweb-2-filterrobots_roh.jsonl.gz/37687

La Partida verd-liberala dal Grischun vegn a nominar ils 11 da november lur candidata ubain lur candidat per las elecziuns da la regenza Grischuna dal 2018. Quai ha Gaudenz Bavier, il president da la partida confirmà.
I saja impurtant, ch'era ils Verd-liberals giajan en la cursa, saja quai be per vegnir envidads a podis ubain ad occurenzas e per uschia pudair politisar ensemen cun autras partidas.
La speranza è pitschna
Quai che pertutga las schanzas concretas da gudagnar in sez en la regenza resta Bavier dentant realistic: Sco pli pitschna partida dal Grischun na quinta el betg cun ina victoria. Er tar las ultimas elecziuns da la regenza aveva il candidat da la Partida verd-liberala, Jürg Kappeller, fatg las pli paucas vuschs da tut ils candidats.
RR novitads 12:00